Diari Oficial de la Generalitat Valenciana


Sumari del DOGV 8291, del 10-05-2018 (2018/4296)

Resolució de 19 d'abril de 2018, de la directora general de Farmàcia i Productes Sanitaris, per la qual s'admet a tràmit la sol·licitud formulada per l'alcalde president de l'Ajuntament de Mutxamel per a l'autorització d'una farmaciola permanent de farmàcia en la urbanització Bonalba de Mutxamel.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8291

Data del DOGV
:   10-05-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/4296


Organisme emissor
:   Conselleria de Sanitat Universal i Salut Pública

Tipus de document
:   Resolució

Resolució de 19 d'abril de 2018, de la directora general de Farmàcia i Productes Sanitaris, per la qual s'admet a tràmit la sol·licitud formulada per l'alcalde president de l'Ajuntament de Mutxamel per a l'autorització d'una farmaciola permanent de farmàcia en la urbanització Bonalba de Mutxamel. [2018/4296]  
Vista la sol·licitud formulada per l'alcalde-president de l'Ajuntament de Mutxamel, per a l'autorització d'una farmaciola permanent de Farmàcia, en la urbanització Bonalba de Mutxamel.  
Considerant que en el dit nucli de població existixen 1824 habitants censats en la urbanització Bonalba i 372 habitants en la urbanització Cotoveta.  
Considerant que es complix el que preveu l'article 1. de l'Ordre d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana i d'acord amb el que establix el seu article 6. Resolc:  
Admetre a tràmit la sol·licitud esmentada amb les indicacions següents:  
- L'Ajuntament de Mutxamel no disposa de local per a la ubicació de la farmaciola.  
- El mínim d'assistència és de 30 hores setmanals d'atenció al públic preferentment durant l'horari de consulta mèdica.  
Els farmacèutics titulars d'oficina de farmàcia oberta al públic en la zona farmacèutica 24, de Mutxamel i contigus, interessats en l'adjudicació de la farmaciola hauran de presentar en el termini màxim d'un mes, comptat a partir de l'endemà d'aquesta publicació, la instància, segons el model establit en l'annex de l'Ordre d'1 de juny de 2000, de la Conselleria de Sanitat, acompanyada de la documentació prevista en l'article 6.2 de l'ordre esmentada, així com acreditació de la distància existent entre les oficines de farmàcia i el local proposat per a la instal·lació de la farmaciola i, si és el cas, acreditació de farmàcia de viabilitat econòmica compromesa.  
La presentació de sol·licituds es podrà efectuar en el Registre General de la Conselleria de Sanitat Universal i Salut Pública, calle Misser Mascó, 31, de València, o en qualsevol de les formes establides en l'article 16.4, de la Llei 39/2015, d'1 d'octubre, del procediment administratiu comú de les administracions publiques.  
  
València, 19 d'abril de 2018.- La directora general de Farmàcia i Productes Sanitaris: Patricia Lacruz Gimeno.